6. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ.109951 της 31 Οκτ./6 Νοεμ. 1974 (ΦΕΚ Β΄ 1118) Περί αυξήσεως από 1.11.1974 των ελαχίστων ορίων αμοιβής των Δικηγόρων απάντων των Δικηγορικών Συλλόγων του Κράτους. Έχοντες υπ’ όψει α) τας διατάξεις της παρ. 2 του άρθρ. 92 του Ν.Δ. 3026/54 «περί του Κώδικος των Δικηγόρων», β) την δια του υπ’ αριθ. 05292/ 1007/ 22.10.1974 εγγράφου του Υπουργείου Συντονισμού και Προγραμματισμού παρασχεθείσαν έγκρισιν αυτού και γ) τας γνωμοδοτήσεις Διοικητικών Συμβουλίων Δικηγορικών Συλλόγων του Κράτους, αποφασίζομεν: Αυξάνομεν από 1 Νοεμ. 1974 τα ελάχιστα όρια αμοιβών των Δικηγόρων απάντων των Δικηγορικών Συλλόγων του Κράτους των παρεχόντων τας υπηρεσίας των επί παγία περιοδική αμοιβή κατά 10%. Η παρούσα δημοσιευθήτω δια της Εφημερίδος της Κυβερνήσεως. 